CELEX: 62015CN0051
Language: hr
Date: 2015-02-06 00:00:00
Title: Predmet C-51/15: Zahtjev za prethodnu odluku koji je 6. veljače 2015. uputio Oberlandesgericht Celle (Njemačka) – Remondis GmbH & Co. KG Region Nord protiv Region Hannover

11.5.2015   
            
            
               HR
            
            
               Službeni list Europske unije
            
            
               C 155/10
            
         Zahtjev za prethodnu odluku koji je 6. veljače 2015. uputio Oberlandesgericht Celle (Njemačka) – Remondis GmbH & Co. KG Region Nord protiv Region Hannover
   (Predmet C-51/15)
   (2015/C 155/11)
   Jezik postupka: njemački
   
      Sud koji je uputio zahtjev
   
   Oberlandesgericht Celle
   
      Stranke glavnog postupka
   
   
      Žalitelj i podnositelj zahtjeva: Remondis GmbH & Co. KG Region Nord
   
      Druga stranka u postupku i protivnik zahtjeva: Region Hannover
   
      Intervenijent: Zweckverband Abfallwirtschaft Region Hannover
   
      Prethodna pitanja
   
   
               1.
            
            
               Je li sporazum između dvaju teritorijalnih jedinica, na temelju kojega teritorijalne jedinice statutima osnivaju udrugu sa zajedničkim ciljem s vlastitom pravnom osobnošću koja od tada u vlastitoj nadležnosti obavlja određene zadaće koje su do tada bile obveza uključenih teritorijalnih jedinica „ugovor o javnoj nabavi” u smislu članka 1. stavka 2. točke (a) Direktive Europskog parlamenta i Vijeća 2004/18/EZ od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama (1), ako se taj prijenos zadaća odnosi na usluge u smislu te Direktive i izvršava se uz naplatu, ako udruga sa zajedničkim ciljem provodi djelatnosti koje prelaze zadaće koje su prije toga bile obveza uključenih jedinica i ako prijenos zadaća ne pripada „dvama vrstama ugovora” koji, iako ih dodjeljuju javna tijela, prema sudskoj praksi Suda (najnovije: presuda Suda od 13. lipnja 2013. – C-386/11 (2) – Piepenbrock, t. 33. i prateće točke) ne ulaze u područje primjene prava Unije o javnoj nabavi?
            
         
               2.
            
            
               U slučaju potvrdnog odgovora na prvo pitanje: ovisi li pitanje ne ulazi li osnivanje udruge sa zajedničkim ciljem i s time povezani prijenos zadaća na nju iznimno u područje primjene prava Unije o javnoj nabavi o načelima koje je Sud razvio u pogledu ugovora između javnog tijela i osobe pravno različite od tog tijela, prema kojima je isključena primjena prava Unije o javnoj nabavi ako tijelo nad osobom o kojoj je riječ ima sličnu kontrolu kao nad svojim vlastitim službama i navedena osoba istodobno u bitnome djeluje za tijelo ili tijela koje ima ili koja imaju udjele u toj osobi (vidjeti u tom smislu, među ostalim, presudu Suda od 18. studenoga 1999. – C-107/98 (3) – Teckal, Zb. 1999., str. I-8121., t. 50.) ili se, suprotno tome, primjenjuju načela koje je Sud razvio u pogledu ugovora kojima se ugovara suradnja javnih tijela prilikom provedbe neke zadaće u općem interesu koja je obveza svih tih tijela (vidjeti presudu Suda od 19. prosinca 2012. – C-159/11 (4) – Ordine degli Ingegneri della Provincia di Lecce i dr., t. 34 i 35.)?
            
         
      (1)  SL L 134, str. 114. (SL, posebno izdanje na hrvatskom jeziku, poglavlje 6., svezak 1., str. 156.)
   
      (2)  ECLI:EU:C:2013:385
   
      (3)  ECLI:EU:C:1999:562
   
      (4)  ECLI:EU:C:2012:817